Perpetual Privilege by Nikhil Parekh
"Perpetual Privilege" Poetry.net. STANDS4 LLC, 2019. Web. 19 Nov. 2019. <https://www.poetry.net/poem/50837/perpetual-privilege>.
He Who Definitely Knew That He'd Die. Kampeer sjampoe-seep | Dion se gedagtes
Ek skat meeste van ons het al gekamp. Dan sal julle weet van die beslommernis om heeltyd sjampoe-bottels en allerhande ander bottels saam ablusie-blokke toe te sleep. Ek het al hoeveel sjampoe-bottels op stortmure sien staan nadat die eienaars saliglik onbewus terug tent of karavaan toe is. Kinders veral kan nie onthou om die goed terug te bring nie en hulle wil nie sukkel met yslike bottels in klein “cosmetic-sakkies” nie. Nou-ja, hier is die oplossing; ‘n algemene sjampoe-seep blok wat jy kan verander om by jou en jou gesin se haartipes aan te pas. Die resep gaan vir jou ‘n 1.84kg “batch” gee, wat jou sowat R 6.50 per 90g blokkie seep gaan kos. Jy gaan die volgende nodig hê:
340g Kasterolie (vir lekker skuim!)
450ml Gesuiwerde water
Teen die tyd behoort julle te weet hoe om alles bymekaar te bring.
Hier is so paar aanpassings en byvoegings wat jy kan doen:
Vir droë hare, voeg shea butter of grapeseed olie by met verseping (nie meer as 50ml)
Vir olierige blonde hare, vervang van die water met suurlemoensap.
Vir olierige donker hare, vervang van die water met appel asyn.
Vir normale blonde hare, maak ‘n chamomile tee met die water.
Vir normale donker hare, maak ‘n roosmaryn tee met die water.
Onthou, peperment tee is goed vir alle haartipes.
Belangrik: roosmaryn tee bedek grys hare met gereelde gebruik op ‘n natuurlike wyse. Onthou net my waarskuwings oor roosmaryn in ‘n ander pos (Roosmaryn-Brandnetel Sjampoe-Seep pos).
Nou-toe, moenie my so aangaap nie, gaan roer julle seep!
op Augustus 29, 2011 at 8:21 nm | Antwoord Slakkelak
Hallo Dion, My ma en oorlede pa het altyd outydse boereseep gekook as ons vark geslag het. As kinders is ons nie naby die seeppotte toegelaat nie, die warm seep net te gevaarlik vir besige kleintjies. Toe ons groot was, het ons nie meer varke gehad nie, en is daar nie meer seep gekook nie.
Ek wou nog altyd graag self seep kook, en het ‘n boek gehad, “So maak mens seep” (Gerry Maritz dink ek?).Ek het nog nooit daarby uitgekom nie en nou is my boek ongelukkig vernietig in ‘n brand.
Ek woon nou self op ‘n plaas (wild, nie gewone diere nie) en wil tog die kookproses probeer. Vir eers sal ek die roerseep probeer, maar eers in Desember wanneer ek vakansie het.
Ek woon naby iemand wat self makadamia olie pers. As ek klapperolie in bogenoemde resep wil vervang, wat sou jy aanbeveel? (ek is allergies vir klapperolie)
Het jy al ‘n laventel (lavender) seep gemaak?
op Augustus 30, 2011 at 2:10 nm | Antwoord Dion
Mensig, dit klink of jy lekker grootgeword het, en nou nog lekker leef ook!
Dis handig om so ‘n plaaslike makadamia-olie kennis te hê! Dis ongelukkig nie so maklik om net bloot klapperolie met ander olies te vervang nie – al die olies het verskillende verseep-waardes. Ek sou so bietjie van ‘n vermenging gebruik instede van klapperolie, wat dan dieselfde eienskappe behoort te besit – ‘n vermenging van palm-olie (Holsum) vir hardheidvan die blok seep, olyfolie vir kondisionerende aksie en so 10% van die mengsel uit kasterolie vir lekker ryk skuimbolle. As jy wil, kan ek die resep vir jou aanpas daarvoor?
op Februarie 11, 2013 at 12:19 nm | Antwoord Ria
Ek is nou in die ‘leer stadium’ van seep maak, wil net bevestig
dat ek wel skaapvet (om die niere) ook kan gebruik. (Dit is vir ‘koue
water seep’) Geniet hierdie gogga geweldig!
op Mei 15, 2013 at 12:41 nm | Antwoord Dion
Bly ek is nie die enigste een wat gebyt is nie! Ja, jy kan skaapvet gebruik, maar soos voorheen genoem, moet jy net seker maak van verhoudinge, want skaapvet is geneig om ‘n sagter seep as beesvet te maak, en dit ruik baie meer na “skaap” as wat beesvet na bees ruik. Voorspoed, en laat asseblief weet hoe dit uitgekom het!